Avis juridique important

|

52001PC0442

Ehdotus neuvoston päätös luvan antamisesta Portugalille soveltaa valmisteverokannan alennusta Madeiran itsehallintoalueella siellä tuotettuihin ja kulutettuihin rommiin ja likööreihin sekä Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiin  /* KOM/2001/0442 lopull. - CNS 2001/0169 */

Virallinen lehti nro 304 E , 30/10/2001 s. 0210 - 0211

Ehdotus NEUVOSTON PÄÄTÖS luvan antamisesta Portugalille soveltaa valmisteverokannan alennusta Madeiran itsehallintoalueella siellä tuotettuihin ja kulutettuihin rommiin ja likööreihin sekä Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiin(komission esittämä)PERUSTELUTEuroopan yhteisön perustamissopimuksen syrjäisimpiä alueita koskevan 299 artiklan 2 kohdan puitteissa toteutettavia toimenpiteitä koskevissa pyynnöissään 15. kesäkuuta 2000 ja 28. helmikuuta 2001 Portugali pyytää lupaa soveltaa Madeiralla siellä tuotettuihin ja kulutettuihin rommeihin ja likööreihin ja Azoreilla siellä tuotettuihin ja kulutettuihin likööreihin ja tislattuihin alkoholijuomiin alennettua valmisteverokantaa, joka ei kuitenkaan saa olla enempää kuin 75 prosenttia voimassa olevaa kansallista valmisteverokantaa alhaisempi. Edellä mainittujen pyyntöjen tueksi esitetyistä perusteista käy ilmi, että kyseinen valmisteverokannan alennus on välttämätön mainittujen tuotteiden pitämiseksi kaupan kyseisillä saarilla. Ottaen huomioon tuotantokustannukset, jotka johtuvat pääasiassa saaristoluonteeseen liittyvistä seikoista kuten maatilojen pienestä koosta, vähäisistä tuotantomääristä, pitkistä välimatkoista, maantieteellisen jatkuvuuden puutteesta ja paikallisten markkinoiden rajoittuneisuudesta, on osoitettu, että kyseisillä saarilla valmistetut rommit, liköörit ja tislatut alkoholijuomat ovat huonommassa kilpailuasemassa Madeiran ja Azorien paikallisilla markkinoilla samanlaisiin muualta yhteisöstä tuotuihin alkoholijuomiin verrattuna. Koska suurin osa saarilla tuotetuista alkoholijuomista myydään paikallisilla markkinoilla, valmisteverokannan alennus on välttämätön paikallisten rommin, liköörien ja tislattujen alkoholijuomien tuotantoon liittyvien alojen selviytymiseksi.Ottaen huomioon tarpeen luoda paikallisille taloudellisille toimijoille oikeusvarmuuden ilmapiiri, joka on välttämätön niiden liiketoimien kehityksen kannalta, ja ottaen huomioon tarpeen säätää määräaika verotusta koskevien poikkeusten voimassaololle, komissio ehdottaa tämän päätöksen voimassaoloajaksi seitsemää vuotta, edellyttäen kuitenkin, että neljän vuoden kuluttua Portugali toimittaa komissiolle kertomuksen, jonka avulla komissio voi arvioida, onko enää olemassa niitä syitä, jotka oikeuttivat valmisteveron alentamisen.Ehdotettuja säännöksiä koskeva huomautus1 artiklassa annetaan Portugalille lupa soveltaa alennettua valmisteverokantaa Madeiran itsehallintoalueella siellä tuotettuihin ja kulutettuihin rommiin ja likööreihin sekä Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiin.2 artiklassa määritetään Madeiralla tuotetut rommi ja liköörit sekä Azoreilla tuotetut liköörit ja tislatut alkoholijuomat.3 artiklassa määritetään alennuksen määrä.4 artiklassa määritetään päätöksen voimassaoloaika; arviointikertomus pyydetään sen todentamiseksi, onko enää olemassa niitä syitä, jotka oikeuttivat tämän verotusta koskevan poikkeuksen myöntämisen.5 artikla on pelkästään muodollinen.2001/0169 (CNS)Ehdotus NEUVOSTON PÄÄTÖS luvan antamisesta Portugalille soveltaa valmisteverokannan alennusta Madeiran itsehallintoalueella siellä tuotettuihin ja kulutettuihin rommiin ja likööreihin sekä Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiinEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 299 artiklan 2 kohdan,ottaa huomioon komission ehdotuksen [1],[1]  EYVL C,... , s. .ottaa huomioon Euroopan parlamentin lausunnon [2],[2]  EYVL C,... , s. .sekä katsoo seuraavaa:(1) Euroopan yhteisön perustamissopimuksen syrjäisimpiä alueita koskevan 299 artiklan 2 kohdan puitteissa toteutettavia toimenpiteitä koskevissa pyynnöissään 15. kesäkuuta 2000 ja 28. helmikuuta 2001 Portugali osoittaa, että alennetun valmisteverokannan soveltamisen Madeiralla siellä tuotettuihin ja kulutettuihin rommeihin ja likööreihin ja Azoreilla siellä tuotettuihin ja kulutettuihin likööreihin ja tislattuihin alkoholijuomiin katsotaan olevan välttämätön paikallisten mainittujen juomien tuotantoon ja kaupan pitämiseen liittyvien alojen selviytymiseksi; ottaen huomioon kyseisten alojen kohonneet kustannukset, jotka johtuvat pääasiassa saaristoluonteeseen liittyvistä seikoista kuten maatilojen pienestä koosta, vähäisistä tuotantomääristä, pitkistä välimatkoista, maantieteellisen jatkuvuuden puutteesta ja paikallisten markkinoiden rajoittuneisuudesta, ainoastaan kyseisillä saarilla tuotettuihin ja melkein yksinomaan niiden paikallisilla markkinoilla myytyihin rommiin, likööreihin ja tislattuihin alkoholijuomiin sovellettava veron alennus voi mahdollistaa kyseisten tuotteiden kilpailuaseman takaisin saamisen verrattuna samanlaisiin muualta yhteisöstä tuotuihin alkoholijuomiin ja tämän seurauksena varmistaa edellä mainittujen alojen pysyvyyden. Tässä tapauksessa kyseisen kilpailuaseman takaisin saaminen edellyttää veron alennuksen käyttöönottoa, jolla voidaan korvata Madeiran ja Azorien itsehallintoalueella tuotettujen alkoholijuomien kyseisten alueiden korkeimmista tuotantokustannuksista ja tuotteiden kaupan pitämisen kustannuksista johtuva epäedullinen kilpailuasema. Mainituilla alueilla myytyjen alkoholijuomien myyntihinnoista käy ilmi, että 75 prosentin alennus Portugalin kansallisesta etyylialkoholin valmisteverokannasta mahdollistaa Madeiralla ja Azoreilla tuotettujen alkoholijuomien myyntihintojen yhdenmukaistamisen samanlaisten muualta yhteisöstä tuotujen juomien hintojen kanssa. Tällä toimenpiteellä varmistetaan olemassaolevan tuotannonalan säilyminen ja sen mahdollinen laajeneminen. Nykyään Madeiralla ja Azoreilla valmistettujen alkoholijuomien myynti on noin 360 000 litraa vuodessa ja se työllistää noin 130 henkilöä, joista 70 kausityöntekijää.(2) Tämän vuoksi perustamissopimuksen 90 artiklasta poiketen Portugalin Madeiran itsehallintoalueella siellä tuotettuihin ja kulutettuihin rommeihin ja likööreihin ja Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiin soveltama valmisteverokannan alennus on välttämätön ja perusteltu kyseisten alueiden kehityksen vaarantamisen estämiseksi.(3) Ottaen huomioon tarpeen luoda paikallisille taloudellisille toimijoille turvallinen verotusilmapiiri, joka on välttämätön niiden liiketoimien kehityksen kannalta, ja ottaen huomioon tarpeen säätää määräaika verotusta koskevien poikkeusten voimassaololle, tämä poikkeus myönnetään seitsemän vuoden ajaksi.(4) Poikkeuksen myöntäminen kyseiseksi ajaksi edellyttää kuitenkin välivaiheen arviointikertomuksen esittämistä, jonka avulla komissio voi arvioida, onko enää olemassa niitä syitä, jotka oikeuttivat verotusta koskevan poikkeuksen myöntämisen.(5) Tämä päätösehdotus ei rajoita perustamissopimuksen 87 ja 88 artiklan määräysten mahdollista soveltamista,ON TEHNYT TÄMÄN PÄÄTÖKSEN:1 artiklaPerustamissopimuksen 90 artiklasta poiketen Portugalille annetaan lupa soveltaa neuvoston direktiivin 92/84/ETY [3] 3 artiklassa vahvistettua alkoholiin sovellettavaa täyttä valmisteveroa alempaa valmisteverokantaa Madeiran itsehallintoalueella siellä tuotettuihin ja kulutettuihin rommeihin ja likööreihin ja Azorien itsehallintoalueella siellä tuotettuihin ja kulutettuihin likööreihin ja tislattuihin alkoholijuomiin.[3]  EYVL L 316, 31.10 1992.2 artiklaEdellä 1 artiklassa tarkoitettu poikkeus on rajoitettua) Madeiralla- rommiin sellaisena kuin se on määritetty asetuksen (ETY) N:o 1576/89 [4] 1 artiklan 4 kohdan a alakohdassa, ja jolla on mainitun asetuksen 5 artiklan 3 kohdassa ja liitteen II 1 kohdassa tarkoitettu maantieteellinen nimitys "Rum da Madeira",[4]  (EYVL L 160, 12.6.1989, s.1), asetus sellaisena kuin se on viimeksi muutettuna asetuksella (EY) N:o 3378/94 (EYVL L 366, 31.12.1994, s.1).- paikallisista hedelmistä tai kasveista valmistettuihin likööreihin sellaisena kuin ne on määritetty asetuksen (ETY) N:o 1576/89 1 artiklan 4 kohdan r alakohdassa.b) Azoreilla- paikallisista hedelmistä tai raaka-aineista valmistettuihin likööreihin sellaisina kuin ne on määritetty asetuksen (ETY) N:o 1576/89 1 artiklan 4 kohdan r alakohdassa,- viinistä ja rypäleiden puristusjätteistä valmistettuihin alkoholijuomiin, joilla on asetuksen (ETY) N:o 1576/89 1 artiklan 4 kohdan d ja f alakohdissa määritetyt ominaisuudet.3 artiklaEdellä 1 artiklassa tarkoitettuihin tuotteisiin sovellettava alennettu valmisteverokanta voi olla direktiivissä 92/84/ETY säädettyä alkoholin valmisteveron vähimmäismäärää pienempi, mutta se voi olla enintään 75 prosenttia alkoholin tavanomaista kansallista valmisteverokantaa pienempi.4 artiklaTätä päätöstä sovelletaan 1 päivästä tammikuuta 2002 31 päivään joulukuuta 2008. Viimeistään 31 päivänä joulukuuta 2005 Portugali toimittaa komissiolle kertomuksen, jonka avulla komissio voi arvioida, onko enää olemassa niitä syitä, jotka oikeuttivat alennetun verokannan myöntämisen.5 artiklaTämä päätös on osoitettu Portugalin tasavallalle.Tehty Brysselissä .... päivänä ....kuuta ....Neuvoston puolestaPuheenjohtaja>TAULUKON PAIKKA>